**Հերբերտ Յուջին Քաեն** (անգլ.՝ **Herbert Eugene Caen**, առավել գործածական է անվան **Հերբ Քաեն** (**Herb Caen**) ձևը. ապրիլի 3, 1916(1916-04-03), Սակրամենտո, ԱՄՆ - փետրվարի 1, 1997(1997-02-01), Սան Ֆրանցիսկո, Կալիֆոռնիա, ԱՄՆ), քսաներորդ դարի ամերիկացի անվանի լրագրող, ով իր տաղանդի ու վաստակի համար արժանացել է Պուլիտցերյան հատուկ մրցանակի՝ «Սան Ֆրանցիսկո քաղաքի ձայնն ու խիղճը լինելու, այդ քաղաքի կյանքում աննախադեպ, արտակարգ և տևական ներդրում ունենալու համար» ձևակերպումով։ 1930-ական թվականների վերջերից մինչև իր մահը՝ շուրջ վեց տասնամյակ նա աշխատակցել է *San Francisco Chronicle*-ին (բացառությամբ 1950-1958 թթ. ընկած ժամանակահատվածի, երբ եղել է *The San Francisco Examiner*-ի աշխատակիցը) և զգալի ավանդ ներդրել այդ պարբերականի ժողովրդականության ու տպաքանակի աճի գործում։ Մահացել է 1997 թվականին. նրա հուղարկավորությունը համարվում է Սան Ֆրանցիսկոյի նորագույն ժամանակների պատմության կարևորագույն իրադարձություններից մեկը։

Կենսագրություն
--------------

Քաենը ծնվել ու հասակ է առել ԱՄՆ-ի Կալիֆոռնիա նահանգի վարչական կենտրոնում՝ Սակրամենտո քաղաքում, իսկ իր ժուռնալիստական գործունեությունն սկսել, ծավալել ու ավարտել է Սան Ֆրանցիսկոյում։ Նա մեծ ճանաչում է ձեռք բերել իր հեղինակած *"It's News to Me"* խորագրով թերթային սյունակում պարբերաբար լույս ընծայած նյութերի շնորհիվ (այդ խորագիրը թերթում առաջին անգամ հայտնվել է 1938 թվականի հուլիսի 5-ին)։ Թերթի գրեթե յուրաքանչյուր համարում տեղ գտած իր սյունակում Քաենն անդրադարձել է քաղաքի կյանքի կարևոր դեպքերին, քաղաքական, հասարակական իրադարձություններին, նույնիսկ՝ բամբասանքներին, հորինել հրատապ թեմային առնչվող բառեր, բառախաղեր, անեկդոտներ, կենսական, հուզական լիցք է հաղորդել իր շարադրանքին՝ պատկերելով առօրյա կյանքից վերցրած մանրամասներ, որոնք առաջին հայացքից կարող էին նույնիսկ չնչին ու աննշան թվալ։ Իր ստեղծագործական աշխատանքով նա որոշակի ազդեցություն է գործել փոփ մշակույթի, վերջինիս բառապաշարի ու լեզվաոճական ձևերի վրա։ Քաենն է հորինել *բիտնիկ* (*beatnik*) բառը և առաջին անգամ գործածել թերթի 1958 թ. ապրիլի 2-ին լույս տեսած համարում տեղ գտած իր հեղինակային սյունակում, 1967 թվականին Սան Ֆրանցիսկոյում կայացած «*Սիրո ամառ*» իրադարձության ժամանակ էլ ժողովրդականացրել է *հիպպի* (*hippie*) բառը։ Նրա ժողովրդականացրած եզրույթներից են նաև *ֆրիսբի*-ն (*frisbee*), *Bagdhad by the Bay*-ը...

1949 թվականին լույս է տեսել Հերբ Քաենի էսսեների ժողովածուն՝ «*Bagdhad by the Bay*» խորագրով։

Ծանոթագրություններ
------------------

1. 1 2  SNAC — 2010.
2. 1 2  Find A Grave — 1996.
3. 1 2
4. ↑  G.Photographer. «Herb Caen» (անգլերեն). Վերցված է 27 octobre 2015-ին. `{{cite web}}`: Unknown parameter `|site=` ignored (օգնություն)
5. ↑  Caen recibe el Premio Pulitzer
6. ↑  Caen, Herb.

Արտաքին հղումներ
----------------

* Columna del 2 de abril de 1958 en la que Caen acuñó el término "beatnik" (en inglés)
* Կարիերայի ժամանակագրությունը
* Քաենի սյունակների հավաքածուն Archived 2012-06-22 at the Wayback Machine.
* Herb Caen Way...
* Հերբ Քաենի և Սան Ֆրանցիսկո քաղաքի ու համայնքի պատմությունը

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Find A Grave |
|  |
| Բառարաններ և հանրագիտարաններ | Բրիտանիկա · American National Biography · Notable Names Database |
|  |
| 

|  Չափորոշչային վերահսկողություն |
| --- |
|  |
| BNF: 118947609 · ISNI: 0000000114663663 · LCCN: n50032822 · NKC: mzk2009512720 · NTA: 202410374 · NUKAT: n2005081487 · SUDOC: 026761688 · VIAF: 3718157 · WorldCat VIAF: 3718157 |

 |

 |